title: 2019 m. vasario 22 d. Politinio ir saugumo komiteto sprendimas (BUSP) 2019/345, kuriuo pratęsiamas Europos Sąjungos BSGP misijos Malyje (EUCAP Sahel Mali) vadovo įgaliojimų terminas (EUCAP Sahel Mali/1/2019)

text:
1.3.2019

                  LT

                  Europos Sąjungos oficialusis leidinys

                  L 62/10

         POLITINIO IR SAUGUMO KOMITETO SPRENDIMAS (BUSP) 2019/345
         2019 m. vasario 22 d.
         kuriuo pratęsiamas Europos Sąjungos BSGP misijos Malyje (EUCAP Sahel Mali) vadovo įgaliojimų terminas (EUCAP Sahel Mali/1/2019)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią pastraipą,
         atsižvelgdamas į 2014 m. balandžio 15 d. Tarybos sprendimą 2014/219/BUSP dėl Europos Sąjungos BSGP misijos Malyje (EUCAP Sahel Mali) (1), ypač į jo 7 straipsnio 1 dalį,
         kadangi:

                     (1)

                     vadovaujantis Sprendimu 2014/219/BUSP, Politinis ir saugumo komitetas (PSK) yra įgaliotas pagal Sutarties 38 straipsnį priimti atitinkamus sprendimus EUCAP Sahel Mali misijos politinės kontrolės vykdymo ir strateginio vadovavimo jai tikslais, įskaitant sprendimą paskirti misijos vadovą;

                     (2)

                     2017 m. rugsėjo 18 d. PSK priėmė Sprendimą (BUSP) 2017/1780 (2), kuriuo Philippe RIO skiriamas EUCAP Sahel Mali misijos vadovu nuo 2017 m. spalio 1 d. iki 2018 m. sausio 14 d.;

                     (3)

                     2018 m. sausio 9 d. PSK priėmė Sprendimą (BUSP) 2018/57 (3), kuriuo EUCAP Sahel Mali misijos vadovo Philippe RIO įgaliojimų terminas pratęsiamas nuo 2018 m. sausio 15 d. iki 2019 m. sausio 14 d.;

                     (4)

                     2018 m. gruodžio 17 d. Taryba priėmė Sprendimą (BUSP) 2018/2008 (4), kuriuo EUCAP Sahel Mali įgaliojimai pratęsiami iki 2019 m. vasario 28 d.;

                     (5)

                     2018 m. gruodžio 18 d. PSK priėmė Sprendimą (BUSP) 2018/2063 (5), kuriuo EUCAP Sahel Mali misijos vadovo Philippe RIO įgaliojimų terminas pratęsiamas nuo 2019 m. sausio 15 d. iki 2019 m. vasario 28 d.;

                     (6)

                     2019 m. vasario 21 d. Taryba priėmė Sprendimą (BUSP) 2019/312 (6), kuriuo EUCAP Sahel Mali įgaliojimai pratęsiami iki 2021 m. sausio 14 d.;

                     (7)

                     Sąjungos vyriausiasis įgaliotinis užsienio reikalams ir saugumo politikai pasiūlė pratęsti EUCAP Sahel Mali misijos vadovo Philippe RIO įgaliojimų terminą nuo 2019 m. kovo 1 d. iki 2020 m. rugsėjo 30 d.,

               PRIĖMĖ ŠĮ SPRENDIMĄ:

            1 straipsnis
            EUCAP Sahel Mali misijos vadovo Philippe RIO įgaliojimų terminas pratęsiamas iki 2020 m. rugsėjo 30 d.

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2019 m. kovo 1 d.

            Priimta Briuselyje 2019 m. vasario 22 d.

                  Politinio ir saugumo komiteto vardu

                  Pirmininkė

               S. FROM-EMMESBERGER

            (1)  OL L 113, 2014 4 16, p. 21.

            (2)  2017 m. rugsėjo 18 d. Politinio ir saugumo komiteto sprendimas (BUSP) 2017/1780 dėl Europos Sąjungos BSGP misijos Malyje (EUCAP Sahel Mali) vadovo skyrimo (EUCAP Sahel Mali/1/2017) (OL L 253, 2017 9 30, p. 37).

            (3)  2018 m. sausio 9 d. Politinio ir saugumo komiteto sprendimas (BUSP) 2018/57, kuriuo pratęsiamas Europos Sąjungos BSGP misijos Malyje (EUCAP Sahel Mali) vadovo įgaliojimų terminas (EUCAP Sahel Mali/1/2018) (OL L 10, 2018 1 13, p. 14).

            (4)  2018 m. gruodžio 17 d. Tarybos sprendimas (BUSP) 2018/2008, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) ir pratęsiamas jo galiojimas (OL L 322, 2018 12 18, p. 24).

            (5)  2018 m. gruodžio 18 d. Politinio ir saugumo komiteto sprendimas (BUSP) 2018/2063, kuriuo pratęsiamas Europos Sąjungos BSGP misijos Malyje (EUCAP Sahel Mali) vadovo įgaliojimų terminas (EUCAP Sahel Mali/2/2018) (OL L 329, 2018 12 27, p. 26).

            (6)  2019 m. vasario 21 d. Tarybos sprendimas (BUSP) 2019/312, kuriuo iš dalies keičiamas Sprendimas 2014/219/BUSP dėl Europos Sąjungos BSGP misijos Malyje (EUCAP Sahel Mali) ir pratęsiamas jo galiojimas (OL L 51, 2019 2 22, p. 29).


title: 2019 m. kovo 4 d. Tarybos sprendimas (BUSP) 2019/354, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje

text:
5.3.2019

                  LT

                  Europos Sąjungos oficialusis leidinys

                  L 64/7

         TARYBOS SPRENDIMAS (BUSP) 2019/354
         2019 m. kovo 4 d.
         kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2014 m. kovo 5 d. Taryba priėmė Sprendimą 2014/119/BUSP (1);

                     (2)

                     remiantis Sprendimo 2014/119/BUSP peržiūra, ribojamųjų priemonių, taikytinų tam tikriems asmenims, subjektams ir įstaigoms, taikymas turėtų būti pratęstas iki 2020 m. kovo 6 d., turėtų būti išbrauktas įrašas apie vieną asmenį, o priedas turėtų būti papildytas informacija apie teisę į gynybą ir teisę į veiksmingą teisminę apsaugą;

                     (3)

                     todėl Sprendimas 2014/119/BUSP turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

            1 straipsnis
            Sprendimas 2014/119/BUSP iš dalies keičiamas taip:

                        1)

                        5 straipsnio antra pastraipa pakeičiama taip:
                        „Šis sprendimas taikomas iki 2020 m. kovo 6 d.“;

                        2)

                        priedas iš dalies keičiamas taip, kaip nurodyta šio sprendimo priede.

            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.

            Priimta Briuselyje 2019 m. kovo 4 d.

                  Tarybos vardu

                  Pirmininkas

               A. ANTON

            (1)  2014 m. kovo 5 d. Tarybos sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (OL L 66, 2014 3 6, p. 26).

            PRIEDAS
            Sprendimo 2014/119/BUSP priedas iš dalies keičiamas taip:

                        1)

                        skirsnis „1 straipsnyje nurodytų asmenų, subjektų ir įstaigų sąrašas“ iš dalies keičiamas taip:

                                    a)

                                    antraštė pakeičiama taip:
                                    „A.

                                             1 straipsnyje nurodytų asmenų, subjektų ir įstaigų sąrašas“;

                                    b)

                                    iš sąrašo išbraukiamas įrašas apie toliau nurodytą asmenį:

                                                5.

                                                Andrii Petrovych Kliuiev.

                        2)

                        įterpiamas šis skirsnis:
                        „B.
                              Teisė į gynybą ir teisė į veiksmingą teisminę apsaugą

                        Teisė į gynybą ir teisė į veiksmingą teisminę apsaugą pagal Ukrainos baudžiamojo proceso kodeksą
                        Ukrainos baudžiamojo proceso kodekso (toliau – Baudžiamojo proceso kodeksas) 42 straipsnyje numatyta, kad kiekvienas vykstant baudžiamajam procesui įtariamas arba kaltinamas asmuo naudojasi teise į gynybą ir teise į veiksmingą teisminę apsaugą. Tai apima: teisę būti informuotam apie tai, kokiu nusikaltimu asmuo įtariamas ar kaltinamas; teisę būti aiškiai ir nedelsiant informuotam apie Baudžiamojo proceso kodekse numatytas teises; teisę paprašius iškart susisiekti su advokatu; teisę teikti prašymus dėl procesinių veiksmų; ir teisę apskųsti tyrėjo, prokuroro ir tyrimą atliekančio teisėjo sprendimus, veiksmus ir neveikimą. Baudžiamojo proceso kodekso 306 straipsnyje numatyta, kad skundus dėl tyrėjo ar prokuroro sprendimų, veiksmų ar neveikimo vietos teismo tyrimą atliekantis teisėjas turi nagrinėti dalyvaujant skundą pateikusiam asmeniui arba jo advokatui ar teisiniam atstovui. Be to, Baudžiamojo proceso kodekso 309 straipsnyje nurodyta, kokie tyrimą atliekančio teisėjo sprendimai gali būti skundžiami apeliacine tvarka, ir kad kitų sprendimų teisminė peržiūra gali būti atliekama teisme vykstant parengiamosioms procedūroms. Be to, kai kurie procesiniai tyrimo veiksmai gali būti atliekami tik gavus tyrimą atliekančio teisėjo arba teismo nutartį (pvz., turto areštas pagal Baudžiamojo proceso kodekso 164 straipsnį ir sulaikymo priemonės pagal 176 straipsnį).
                        Teisės į gynybą ir teisės į veiksmingą teisminę apsaugą taikymas kiekvienam iš į sąrašą įtrauktų asmenų
                        1.   Viktor Fedorovych Yanukovych
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Yanukovych teisė į gynybą ir teisė į veiksmingą teisminę apsaugą. Tai įrodo visų pirma keletas teismo sprendimų, susijusių su turto areštu, ir 2018 m. lapkričio 1 d. teismo sprendimas leisti suimti įtariamąjį ir iškviesti bei atgabenti jį į teismą, taip pat 2018 m. spalio 8 d. tyrimą atliekančio teisėjo sprendimas, kuriuo prokuratūrai grąžintas prašymas dėl specialaus ikiteisminio tyrimo in absentia.
                        2.   Vitalli Yuriyovych Zakharchenko
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Zakharchenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. ir 2018 m. lapkričio 23 d. tyrimą atliekančio teisėjo sprendimai, kuriais leidžiama sulaikyti V. Zakharchenko, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        3.   Viktor Pavlovych Pshonka
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Pshonka teisė į gynybą ir teisė į veiksmingą teisminę apsaugą. Tai įrodo visų pirma 2018 m. kovo 12 d. ir 2018 m. rugpjūčio 13 d. tyrimą atliekančio teisėjo sprendimai, kuriais leidžiama sulaikyti V. Pshonka, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        6.   Viktor Ivanovych Ratushniak
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta V. Ratushniak teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. ir 2018 m. lapkričio 23 d. tyrimą atliekančio teisėjo sprendimai, kuriais leidžiama sulaikyti V. Ratushniak, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        7.   Oleksandr Viktorovych Yanukovych
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta O. Yanukovych teisė į gynybą ir teisė į veiksmingą teisminę apsaugą. Tai įrodo visų pirma 2018 m. vasario 7 d. tyrimą atliekančio teisėjo sprendimas, kuriuo prokuratūrai grąžintas prašymas dėl specialaus ikiteisminio tyrimo in absentia, keletas teismo sprendimų, susijusių su turto areštu, ir 2018 m. birželio 27 d. tyrimą atliekančio teisėjo sprendimas, kuriuo panaikintas prokuratūros nutarimas, kuriuo atsisakyta patenkinti gynybos prašymą užbaigti tyrimą.
                        9.   Artem Viktorovych Pshonka
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta A. Pshonka teisė į gynybą ir teisė į veiksmingą teisminę apsaugą. Tai įrodo visų pirma 2018 m. kovo 12 d. ir 2018 m. rugpjūčio 13 d. tyrimą atliekančio teisėjo sprendimai, kuriais leidžiama sulaikyti V. Pshonka, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas skirti jam suėmimą.
                        11.   Mykola Yanovych Azarov
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta M. Azarov teisė į gynybą ir teisė į veiksmingą teisminę apsaugą. Tai įrodo visų pirma 2018 m. vasario 7 d. tyrimą atliekančio teisėjo sprendimas, kuriuo suteikiamas leidimas vykdyti specialų ikiteisminį tyrimą in absentia, taip pat 2018 m. rugpjūčio 16 d. tyrimą atliekančio teisėjo sprendimas, kuriuo leidžiama sulaikyti M. Azarov, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas jam skirti suėmimą, taip pat keletas teismo sprendimų dėl turto arešto.
                        12.   Serhiy Vitalyovych Kurchenko
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta S. Kurchenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. kovo 7 d. tyrimą atliekančio teisėjo sprendimas, kuriuo suteikiamas leidimas vykdyti specialų tyrimą in absentia.
                        13.   Dmytro Volodymyrovych Tabachnyk
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta D. Tabachnyk teisė į gynybą ir teisė į veiksmingą teisminę apsaugą. Tai įrodo visų pirma 2018 m. gegužės 21 d. tyrimą atliekančio teisėjo sprendimas, kuriuo leidžiama sulaikyti D. Tabachnyk, kad jis galėtų būti atgabentas į teismą dalyvauti posėdyje, kuriame buvo nagrinėjamas prašymas jam skirti suėmimą.
                        15.   Serhiy Hennadiyovych Arbuzov
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta S. Arbuzov teisė į gynybą ir teisė į veiksmingą teisminę apsaugą. Tai įrodo visų pirma keletas teismo sprendimų, susijusių su turto konfiskavimu, taip pat su turto arešto panaikinimu.
                        17.   Oleksandr Viktorovych Klymenko
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta O. Klymenko teisė į gynybą ir teisė į veiksmingą teisminę apsaugą. Tai įrodo visų pirma 2018 m. spalio 5 d. tyrimą atliekančio teisėjo sprendimas, kuriuo suteikiamas leidimas vykdyti specialų tyrimą in absentia.
                        18.   Edward Stavytskyi
                        Iš Tarybos turimos informacijos galima spręsti, kad baudžiamajame procese, kuriuo rėmėsi Taryba, buvo užtikrinta E. Stavytskyi teisė į gynybą ir teisė į veiksmingą teisminę apsaugą. Tai įrodo visų pirma keletas teismo sprendimų dėl turto arešto, 2017 m. lapkričio 22 d. tyrimą atliekančio teisėjo sprendimas, kuriuo suteikiamas leidimas vykdyti specialų tyrimą in absentia, 2018 m. sausio 2 d. prokuroro nurodymas tyrėjui pranešti įtariamiesiems ir jų advokatams apie ikiteisminio tyrimo užbaigimą, ir tai, kad 2018 m. gegužės 8 d. kaltinamasis aktas buvo perduotas Kijevo Sviatošinskio apygardos teismui nagrinėti iš esmės. Iš turimos informacijos taip pat galima spręsti, kad nėra ankstesnio galiojančio prokuratūros sprendimo nepradėti nusikalstamos veikos tyrimo, todėl atitinkamu baudžiamuoju procesu nebuvo pažeistas ne bis in idem principas.“


title: 2019 m. kovo 19 d. Tarybos sprendimas (ES) 2019/457, kuriuo skiriamas Regionų komiteto Ispanijos Karalystės pasiūlytas narys

text:
21.3.2019

                  LT

                  Europos Sąjungos oficialusis leidinys

                  L 79/16

         TARYBOS SPRENDIMAS (ES) 2019/457
         2019 m. kovo 19 d.
         kuriuo skiriamas Regionų komiteto Ispanijos Karalystės pasiūlytas narys
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 305 straipsnį,
         atsižvelgdama į Ispanijos Vyriausybės pasiūlymą,
         kadangi:

                     (1)

                     2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

                     (2)

                     pasibaigus Susana DÍAZ PACHECO kadencijai tapo laisva Regionų komiteto nario vieta,

               PRIĖMĖ ŠĮ SPRENDIMĄ:

            1 straipsnis
            Likusiam dabartinės kadencijos laikui iki 2020 m. sausio 25 d. Regionų komiteto nariu skiriamas:

                        —

                        Juan Manuel MORENO BONILLA, Presidente de la Junta de Andalucía.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. kovo 19 d.

                  Tarybos vardu

                  Pirmininkas

               G. CIAMBA

            (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

            (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

            (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2019 m. kovo 29 d. Tarybos sprendimas (BUSP) 2019/535, kuriuo iš dalies keičiamas Sprendimas (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA)

text:
1.4.2019

                  LT

                  Europos Sąjungos oficialusis leidinys

                  L 92/1

         TARYBOS SPRENDIMAS (BUSP) 2019/535
         2019 m. kovo 29 d.
         kuriuo iš dalies keičiamas Sprendimas (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA)
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 42 straipsnio 4 dalį ir 43 straipsnio 2 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:

                     (1)

                     2015 m. gegužės 18 d. Taryba priėmė Sprendimą (BUSP) 2015/778 (1) dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA);

                     (2)

                     2018 m. gruodžio 21 d. Taryba priėmė Sprendimą (BUSP) 2018/2055 (2), kuriuo pratęsė Sprendimo (BUSP) 2015/778 galiojimą iki 2019 m. kovo 31 d.;

                     (3)

                     2019 m. kovo 27 d. Politinis ir saugumo komitetas sutiko pratęsti EUNAVFOR MED operacijos SOPHIA įgaliojimus iki 2019 m. rugsėjo 30 d.;

                     (4)

                     Sprendimas (BUSP) 2015/778 turėtų būti atitinkamai iš dalies pakeistas;

                     (5)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Sąjungos sprendimus bei veiksmus. Todėl Danija nedalyvauja priimant šį sprendimą, jis nėra jai privalomas ar taikomas ir ji nedalyvauja finansuojant šią operaciją,

               PRIĖMĖ ŠĮ SPRENDIMĄ:

            1 straipsnis
            Sprendimas (BUSP) 2015/778 iš dalies keičiamas taip:

                        1)

                        11 straipsnis papildomas šia dalimi:

                           „6.   Laikotarpio nuo 2019 m. balandžio 1 d. iki 2019 m. rugsėjo 30 d. EUNAVFOR MED operacijos SOPHIA bendrų išlaidų orientacinė suma – 2 761 200 EUR. Sprendimo (BUSP) 2015/528 25 straipsnio 1 dalyje nurodyta orientacinės sumos procentinė dalis – 0 % įsipareigojimams ir 0 % mokėjimams.“;

                        2)

                        13 straipsnio antra pastraipa pakeičiama taip:
                        „EUNAVFOR MED operacija SOPHIA baigiasi 2019 m. rugsėjo 30 d.“.

            2 straipsnis
            Šis sprendimas įsigalioja jo priėmimo dieną.
            Jis taikomas nuo 2019 m. balandžio 1 d.

            Priimta Briuselyje 2019 m. kovo 29 d.

                  Tarybos vardu

                  Pirmininkas

               G. CIAMBA

            (1)  2015 m. gegužės 18 d. Tarybos sprendimas (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) (OL L 122, 2015 5 19, p. 31).

            (2)  2018 m. gruodžio 21 d. Tarybos sprendimas (BUSP) 2018/2055, kuriuo iš dalies keičiamas Sprendimas (BUSP) 2015/778 dėl Europos Sąjungos karinės operacijos Viduržemio jūros regiono pietų centrinėje dalyje (EUNAVFOR MED operacija SOPHIA) (OL L 327I, 2018 12 21, p. 9).


title: 2019 m. kovo 28 d. Bendros pertvarkymo valdybos sprendimas (ES) 2019/571 dėl Bendros pertvarkymo valdybos 2017 finansinių metų biudžeto įvykdymo patvirtinimo ir sąskaitų uždarymo (SRB/PS/2019/02)

text:
10.4.2019

               LT

               Europos Sąjungos oficialusis leidinys

               L 99/46

      BENDROS PERTVARKYMO VALDYBOS SPRENDIMAS (ES) 2019/571
      2019 m. kovo 28 d.
      dėl Bendros pertvarkymo valdybos 2017 finansinių metų biudžeto įvykdymo patvirtinimo ir sąskaitų uždarymo (SRB/PS/2019/02)
      BENDRA PERTVARKYMO VALDYBA SAVO VYKDOMAJAME POSĖDYJE,

                  —

                  atsižvelgdama į 2014 m. liepos 15 d. Europos Parlamento ir Tarybos reglamento (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1) (toliau – Bendro pertvarkymo mechanizmo reglamentas), 50 straipsnio 1 dalies b punktą ir 63 straipsnio 8 dalį,

                  —

                  atsižvelgdama į Bendros pertvarkymo valdybos finansinio reglamento 103, 104 ir 105 straipsnius,

                  —

                  atsižvelgdama į Bendros pertvarkymo valdybos 2017 finansinių metų galutines metines finansines ataskaitas, kurios patvirtintos per 2018 m. birželio 21–22 d. posėdį,

                  —

                  atsižvelgdama į Bendros pertvarkymo valdybos 2017 finansinių metų metinę veiklos ataskaitą, kuri patvirtinta per 2018 m. birželio 21–22 d. posėdį,

                  —

                  atsižvelgdama į Audito Rūmų metinę ataskaitą, kurioje pateikiamas patikinimo pareiškimas dėl sąskaitų patikimumo ir pagal jas atliktų operacijų teisėtumo ir tvarkingumo bei patikimo finansų valdymo 2017 finansiniais metais, kartu su Bendros pertvarkymo valdybos atsakymais,

                  —

                  atsižvelgdama į 2017 m. Audito Rūmų specialiąją ataskaitą Nr. 23 „Bendra pertvarkymo valdyba – sudėtinga bankų sąjungos užduotis pradėta vykdyti, bet dar daug reikia nuveikti“,

                  —

                  atsižvelgdama į vadovaujantis Reglamento (ES) Nr. 806/2014 92 straipsnio 4 dalimi parengtą Audito ataskaitą dėl neapibrėžtųjų įsipareigojimų (Bendrai pertvarkymo valdybai, Tarybai, Komisijai ar kt.), atsiradusių dėl Bendros pertvarkymo valdybos, Tarybos ir Komisijos užduočių pagal šį reglamentą vykdymo 2017 finansiniais metais, kartu su Bendros pertvarkymo valdybos, Tarybos ir Komisijos atsakymais,

            NUSPRENDĖ:

         1.

            patvirtinti Bendros pertvarkymo valdybos pirmininkui, kad 2017 finansinių metų Valdybos biudžetas įvykdytas;

         2.

            patvirtinti Bendros pertvarkymo valdybos 2017 finansinių metų sąskaitų uždarymą;

         3.

            išdėstyti savo pastabas toliau pateikiamame pasiūlyme;

         4.

            pavesti Bendros pertvarkymo valdybos pirmininkui pranešti apie šį sprendimą Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje) ir Bendros pertvarkymo valdybos interneto svetainėje.

         Priimta Madride 2019 m. kovo 28 d.

               Bendros pertvarkymo valdybos vardu

            Klaus KUMPFMÜLLER

               Plenarinės sudėties valdybos narys

         (1)  OL L 225, 2014 7 30, p. 1.


title: 2019 m. gegužės 14 d. Tarybos sprendimas (ES) 2019/837 dėl Europos Sąjungos ir Islandijos Respublikos, Norvegijos Karalystės, Šveicarijos Konfederacijos bei Lichtenšteino Kunigaikštystės susitarimo dėl tų valstybių dalyvavimo Europos didelės apimties IT sistemų laisvės, saugumo ir teisingumo erdvėje operacijų valdymo agentūros veikloje sudarymo Sąjungos vardu

text:
24.5.2019

                  LT

                  Europos Sąjungos oficialusis leidinys

                  L 138/9

         TARYBOS SPRENDIMAS (ES) 2019/837
         2019 m. gegužės 14 d.
         dėl Europos Sąjungos ir Islandijos Respublikos, Norvegijos Karalystės, Šveicarijos Konfederacijos bei Lichtenšteino Kunigaikštystės susitarimo dėl tų valstybių dalyvavimo Europos didelės apimties IT sistemų laisvės, saugumo ir teisingumo erdvėje operacijų valdymo agentūros veikloje sudarymo Sąjungos vardu
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 74 straipsnį, 77 straipsnio 2 dalies a ir b punktus, 78 straipsnio 2 dalies e punktą, 79 straipsnio 2 dalies c punktą, 82 straipsnio 1 dalies d punktą, 85 straipsnio 1 dalį, 87 straipsnio 2 dalies a punktą ir 88 straipsnio 2 dalį kartu su 218 straipsnio 6 dalies a punkto v papunkčiu,
         atsižvelgdama į Europos Komisijos pasiūlymą,
         atsižvelgdama į Europos Parlamento pritarimą (1),
         kadangi:

                     (1)

                     Europos Parlamento ir Tarybos reglamentu (ES) Nr. 1077/2011 (2) įsteigta Europos didelės apimties IT sistemų laisvės, saugumo ir teisingumo erdvėje operacijų valdymo agentūra (toliau – Agentūra);

                     (2)

                     Reglamente (ES) Nr. 1077/2011 nustatyta, kad pagal atitinkamas asociacijos susitarimų nuostatas susitariama, siekiant nustatyti, inter alia, šalių, susijusių su Šengeno acquis ir „Eurodac“ priemonių įgyvendinimu, taikymu ir plėtojimu, dalyvavimo Agentūros darbe pobūdį, mastą bei išsamias taisykles, įskaitant nuostatas dėl finansinių įnašų, personalo ir balsavimo teisių;

                     (3)

                     Komisija Sąjungos vardu derėjosi dėl Europos Sąjungos ir Islandijos Respublikos, Norvegijos Karalystės, Šveicarijos Konfederacijos bei Lichtenšteino Kunigaikštystės susitarimo dėl tų valstybių dalyvavimo Europos didelės apimties IT sistemų laisvės, saugumo ir teisingumo erdvėje operacijų valdymo agentūros veikloje (toliau – Susitarimas). Vadovaujantis Tarybos sprendimu (ES) 2018/1549 (3), Susitarimas buvo pasirašytas 2018 m. lapkričio 8 d. su sąlyga, kad toks susitarimas bus sudarytas;

                     (4)

                     2018 m. lapkričio 14 d. buvo priimtas Europos Parlamento ir Tarybos reglamentas (ES) 2018/1726 (4). Reglamentu (ES) 2018/1726 panaikintas Reglamentas (ES) 1077/2011. Kaip nurodyta Reglamente (ES) 2018/1726, šiuo reglamentu įsteigta Europos didelės apimties IT sistemų laisvės, saugumo ir teisingumo erdvėje operacijų valdymo agentūra pakeičia Agentūrą, įsteigtą Reglamentu (ES) Nr. 1077/2011, ir perima jos teises ir pareigas. Pagal Reglamentą (ES) 2018/1726 nuorodos į panaikintą Reglamentą (ES) Nr. 1077/2011 laikomos nuorodomis į Reglamentą (ES) 2018/1726 ir turėtų būti aiškinamos pagal to reglamento priede pateiktą atitikties lentelę;

                     (5)

                     kaip nustatyta Reglamento (ES) 2018/1726 52 konstatuojamojoje dalyje, Jungtinė Karalystė dalyvauja priimant tą reglamentą ir jis yra jai privalomas. Airija pareiškė norą taikyti Reglamentą (ES) 2018/1726 pagal prie Europos Sąjungos sutarties (ES sutartis) ir Sutarties dėl Europos Sąjungos veikimo (SESV) pridėtą Protokolą Nr. 19 dėl į Europos Sąjungos sistemą integruotos Šengeno acquis ir pranešė apie pageidavimą taikyti Reglamentą (ES) 2018/1726 pagal prie ES sutarties ir SESV pridėto Protokolo Nr. 21 dėl Jungtinės Karalystės ir Airijos pozicijos dėl laisvės, saugumo ir teisingumo erdvės 4 straipsnį. Todėl Jungtinė Karalystė ir Airija turėtų taikyti Reglamento (ES) 2018/1726 42 straipsnį, dalyvaudamos priimant šį sprendimą. Todėl Jungtinė Karalystė ir Airija dalyvauja priimant šį sprendimą;

                     (6)

                     kaip nustatyta Reglamento (ES) 2018/1726 51 konstatuojamojoje dalyje, Danija nedalyvauja priimant tą reglamentą ir jis nėra jai privalomas. Todėl Danija nedalyvauja priimant šį sprendimą. Kadangi šis sprendimas, kiek tai susiję su Šengeno informacine sistema (SIS II), nustatyta Europos Parlamento ir Tarybos reglamentu (EB) Nr. 1987/2006 (5) ir Tarybos sprendimu 2007/533/TVR (6), Vizų informacine sistema (VIS), nustatyta Tarybos sprendimu 2004/512/EB (7), atvykimo ir išvykimo sistema (AIS), nustatyta Europos Parlamento ir Tarybos reglamentu (ES) 2017/2226 (8), ir Europos kelionių informacijos ir leidimų sistema (ETIAS), nustatyta Europos Parlamento ir Tarybos reglamentu (ES) 2018/1240 (9), grindžiamas Šengeno acquis, Danija pagal prie ES sutarties ir SESV pridėto Protokolo Nr. 22 dėl Danijos pozicijos 4 straipsnį per šešis mėnesius po to, kai Taryba nusprendžia dėl šio sprendimo, nuspręs, ar jį įtrauks į savo nacionalinę teisę.
                     Remiantis Europos bendrijos ir Danijos Karalystės susitarimo dėl valstybės narės, atsakingos už Danijoje ar kitoje Europos Sąjungos valstybėje narėje pateikto prieglobsčio prašymo nagrinėjimą, nustatymo kriterijų ir mechanizmų ir „Eurodac“ sistemos, skirtos pirštų atspaudams lyginti, siekiant veiksmingai taikyti Dublino konvenciją (10), 3 straipsniu, Danija turi pranešti Komisijai, ar ji į savo nacionalinę teisę įtrauks šio sprendimo nuostatas, susijusias su „Eurodac“ ir „DubliNet“;

                     (7)

                     Susitarimas turėtų būti patvirtintas,

               PRIĖMĖ ŠĮ SPRENDIMĄ:

            1 straipsnis
            Sąjungos vardu patvirtinamas Europos Sąjungos ir Norvegijos Karalystės, Islandijos Respublikos, Šveicarijos Konfederacijos bei Lichtenšteino Kunigaikštystės susitarimas dėl tų valstybių dalyvavimo Europos didelės apimties IT sistemų laisvės, saugumo ir teisingumo erdvėje operacijų valdymo agentūros veikloje. (11)

            Susitarimo tekstas pridedamas prie šio sprendimo.

            2 straipsnis
            Šis sprendimas įsigalioja jo priėmimo dieną.

            Priimta Briuselyje 2019 m. gegužės 14 d.

                  Tarybos vardu

                  Pirmininkas

               P. DAEA

            (1)  2019 m. kovo 13 d. pritarimas (dar nepaskelbta Oficialiajame leidinyje).

            (2)  2011 m. spalio 25 d. Europos Parlamento ir Tarybos reglamentas (ES) Nr. 1077/2011, kuriuo įsteigiama Europos didelės apimties IT sistemų laisvės, saugumo ir teisingumo erdvėje operacijų valdymo agentūra (OL L 286, 2011 11 1, p. 1).

            (3)  2018 m. spalio 11 d. Tarybos sprendimas (ES) 2018/1549 dėl Europos Sąjungos ir Islandijos Respublikos, Lichtenšteino Kunigaikštystės, Norvegijos Karalystės bei Šveicarijos Konfederacijos susitarimo dėl tų valstybių dalyvavimo Europos didelės apimties IT sistemų laisvės, saugumo ir teisingumo erdvėje operacijų valdymo agentūros veikloje pasirašymo Sąjungos vardu (OL L 260, 2018 10 17, p. 1).

            (4)  2018 m. lapkričio 14 d. Europos Parlamento ir Tarybos reglamentas (ES) 2018/1726 dėl Europos Sąjungos didelės apimties IT sistemų laisvės, saugumo ir teisingumo erdvėje operacijų valdymo agentūros (eu-LISA), kuriuo iš dalies keičiamas Reglamentas (EB) Nr. 1987/2006 ir Tarybos sprendimas 2007/533/TVR bei panaikinamas Reglamentas (ES) Nr. 1077/2011 (OL L 295, 2018 11 21, p. 99).

            (5)  2006 m. gruodžio 20 d. Europos Parlamento ir Tarybos reglamentas (EB) Nr. 1987/2006 dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 381, 2006 12 28, p. 4).

            (6)  2007 m. birželio 12 d. Tarybos reglamentas (EB) Nr. 2007/533/TVR dėl antrosios kartos Šengeno informacinės sistemos (SIS II) sukūrimo, veikimo ir naudojimo (OL L 205, 2007 8 7, p. 63).

            (7)  2004 m. birželio 8 d. Tarybos sprendimas 2004/512/EB dėl Vizų informacinės sistemos (VIS) sukūrimo (OL L 213, 2004 6 15, p. 5).

            (8)  2017 m. lapkričio 30 d. Europos Parlamento ir Tarybos reglamentas (ES) 2017/2226, kuriuo sukuriama atvykimo ir išvykimo sistema (AIS), kurioje registruojami trečiųjų šalių piliečių, kertančių valstybių narių išorės sienas, atvykimo ir išvykimo bei atsisakymo leisti jiems atvykti duomenys, nustatomos prieigos prie AIS teisėsaugos tikslais sąlygos ir iš dalies keičiama Konvencija dėl Šengeno susitarimo įgyvendinimo ir reglamentai (EB) Nr. 767/2008 ir (ES) Nr. 1077/2011 (OL L 327, 2017 12 9, p. 20).

            (9)  2018 m. rugsėjo 12 d. Europos Parlamento ir Tarybos reglamentas (ES) 2018/1240, kuriuo sukuriama Europos kelionių informacijos ir leidimų sistema (ETIAS) ir iš dalies keičiami reglamentai (ES) Nr. 1077/2011, (ES) Nr. 515/2014, (ES) 2016/399, (ES) 2016/1624 ir (ES) 2017/2226 (OL L 236, 2018 9 19, p. 1).

            (10)  OL L 66, 2006 3 8, p. 38.

            (11)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2019 m. liepos 1 d. Komisijos sprendimas (ES) 2019/1134, kuriuo dėl ekologinių kriterijų, taikomų tam tikriems produktams suteikiant ES ekologinį ženklą, ir susijusių vertinimo bei patikros reikalavimų galiojimo laikotarpio iš dalies keičiami Sprendimas 2009/300/EB ir Sprendimas (ES) 2015/2099 (pranešta dokumentu Nr. C(2019) 4626) (Tekstas svarbus EEE.)

text:
3.7.2019

                  LT

                  Europos Sąjungos oficialusis leidinys

                  L 179/25

         KOMISIJOS SPRENDIMAS (ES) 2019/1134
         2019 m. liepos 1 d.
         kuriuo dėl ekologinių kriterijų, taikomų tam tikriems produktams suteikiant ES ekologinį ženklą, ir susijusių vertinimo bei patikros reikalavimų galiojimo laikotarpio iš dalies keičiami Sprendimas 2009/300/EB ir Sprendimas (ES) 2015/2099

               (pranešta dokumentu Nr. C(2019) 4626)

         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 25 d. Europos Parlamento ir Tarybos reglamentą (EB) Nr. 66/2010 dėl ES ekologinio ženklo (1), ypač į jo 8 straipsnio 2 dalį,
         pasikonsultavusi su Europos Sąjungos ekologinio ženklinimo valdyba,
         kadangi:

                     (1)

                     Komisijos sprendime 2009/300/EB (2) nustatytų ekologinių kriterijų, taikomų suteikiant ES ekologinį ženklą televizoriams, ir su jais susijusių vertinimo bei patikros reikalavimų galiojimas baigiasi 2019 m. gruodžio 31 d.;

                     (2)

                     Komisijos sprendime (ES) 2015/2099 (3) nustatytų ekologinių kriterijų, taikomų suteikiant ES ekologinį ženklą auginimo terpėms, dirvožemio gerinimo medžiagoms ir mulčiui, ir su jais susijusių vertinimo bei patikros reikalavimų galiojimas baigiasi 2019 m. lapkričio 18 d.;

                     (3)

                     Sprendime 2009/300/EB nustatyti televizorių ES ekologinio ženklo kriterijai dėl energijos taupymo yra susiję su televizoriams taikomais energijos vartojimo efektyvumo ženklinimo ir ekologinio projektavimo reikalavimais, nustatytais Komisijos reglamente (EB) Nr. 642/2009 (4) ir Komisijos deleguotajame reglamente (ES) Nr. 1062/2010 (5), kurie šiuo metu peržiūrimi atsižvelgiant į technologijų pažangą;

                     (4)

                     atsižvelgdama į 2017 m. birželio 30 d. ES ekologinio ženklo tinkamumo patikros (REFIT) išvadas (6), Komisija kartu su ES ekologinio ženklinimo valdyba, prieš siūlydama šį pratęsimą, įvertino kiekvienos produktų grupės aktualumą, pasiūlė sprendimų, kaip padidinti produktų grupių sinergiją ir išplėsti ES ekologinio ženklo naudojimą, taip pat užtikrino, kad per peržiūros procesą būtų tinkamai atsižvelgiama į atitinkamų ES politikos sričių, teisės aktų ir mokslinių duomenų suderinamumą. Be to, buvo surengtos papildomos viešos konsultacijos su suinteresuotosiomis šalimis;

                     (5)

                     kalbant apie Sprendimą (ES) 2015/2099, šio vertinimo rezultatai patvirtino, kad dabartiniai ekologiniai kriterijai ir su jais susiję vertinimo bei patikros reikalavimai yra aktualūs ir tinkami;

                     (6)

                     kalbant apie Sprendimą 2009/300/EB, kriterijų aktualumas ir tinkamumas turėtų būti vertinamas toliau, kol bus priimti siūlomi nauji televizorių energijos vartojimo efektyvumo ženklinimo ir ekologinio projektavimo reikalavimai, įskaitant pasiūlymus dėl papildomų reikalavimų, kuriais būtų atsižvelgta į Elektros ir elektroninės įrangos atliekų direktyvą ir siekiama platesnio masto žiedinės ekonomikos tikslų;

                     (7)

                     tokiomis aplinkybėmis, siekiant suteikti pakankamai laiko užbaigti vertinimą ir galbūt peržiūrėti dabartinius televizoriams nustatytus ekologinius kriterijus arba juos panaikinti, esamų televizoriams nustatytų kriterijų ir su jais susijusių vertinimo bei patikros reikalavimų galiojimo laikotarpis turėtų būti pratęstas iki 2020 m. gruodžio 31 d.;

                     (8)

                     siekiant užtikrinti rinkos stabilumą, išplėsti ES ekologinio ženklo naudojimą ir sudaryti esamiems licencijų turėtojams sąlygas išlaikyti jų produktams suteikto ES ekologinio ženklo teikiamą naudą, dabartinių auginimo terpėms, dirvožemio gerinimo medžiagoms ir mulčiui nustatytų kriterijų ir su jais susijusių vertinimo bei patikros reikalavimų galiojimo laikotarpis turėtų būti pratęstas iki 2022 m. birželio 30 d.;

                     (9)

                     todėl tikslinga pratęsti produktų grupėms „televizoriai“ ir „auginimo terpės, dirvožemio gerinimo medžiagos ir mulčias“ nustatytų ekologinių kriterijų ir su jais susijusių vertinimo bei patikros reikalavimų galiojimo laikotarpį;

                     (10)

                     taigi Sprendimą 2009/300/EB ir Sprendimą (ES) 2015/2099 reikėtų atitinkamai iš dalies pakeisti;

                     (11)

                     šiame sprendime numatytos priemonės atitinka pagal Reglamento (EB) Nr. 66/2010 16 straipsnį įsteigto komiteto nuomonę,

               PRIĖMĖ ŠĮ SPRENDIMĄ:

            1 straipsnis
            Sprendimo 2009/300/EB 3 straipsnis pakeičiamas taip:

                  „3 straipsnis
                  Produktų grupei „televizoriai“ nustatyti ekologiniai kriterijai ir su jais susiję vertinimo bei patikros reikalavimai galioja iki 2020 m. gruodžio 31 d.“

            2 straipsnis
            Sprendimo (ES) 2015/2099 4 straipsnis pakeičiamas taip:

                  „4 straipsnis
                  Produktų grupei „auginimo terpės, dirvožemio gerinimo medžiagos ir mulčias“ nustatyti ekologiniai kriterijai ir su jais susiję vertinimo bei patikros reikalavimai galioja iki 2022 m. birželio 30 d.“

            3 straipsnis
            Šis sprendimas skirtas valstybėms narėms.

            Priimta Briuselyje 2019 m. liepos 1 d.

                  Komisijos vardu

               Karmenu VELLA

                  Komisijos narys

            (1)  OL L 27, 2010 1 30, p. 1.

            (2)  2009 m. kovo 12 d. Komisijos sprendimas 2009/300/EB, kuriuo nustatomi patikslinti ekologiniai kriterijai, taikomi suteikiant Bendrijos ekologinį ženklą televizoriams (OL L 82, 2009 3 28, p. 3).

            (3)  2015 m. lapkričio 18 d. Komisijos sprendimas (ES) 2015/2099, kuriuo nustatomi ekologiniai kriterijai, taikomi suteikiant ES ekologinį ženklą auginimo terpėms, dirvožemio gerinimo medžiagoms ir mulčiui (OL L 303, 2015 11 20, p. 75).

            (4)  2009 m. liepos 22 d. Komisijos reglamentas (EB) Nr. 642/2009, kuriuo įgyvendinant Europos Parlamento ir Tarybos direktyvą 2005/32/EB nustatomi televizijos aparatų ekologinio projektavimo reikalavimai (OL L 191, 2009 7 23, p. 42).

            (5)  2010 m. rugsėjo 28 d. Komisijos deleguotasis reglamentas (ES) Nr. 1062/2010, kuriuo papildoma Europos Parlamento ir Tarybos direktyva 2010/30/ES nustatant televizijos aparatų ženklinimo energijos vartojimo efektyvumo etikete reikalavimus (OL L 314, 2010 11 30, p. 64).

            (6)  Komisijos ataskaita Europos Parlamentui ir Tarybai dėl 2009 m. lapkričio 25 d. Europos Parlamento ir Tarybos reglamento (EB) Nr. 1221/2009 dėl organizacijų savanoriško Bendrijos aplinkosaugos vadybos ir audito sistemos (EMAS) taikymo ir 2009 m. lapkričio 25 d. Europos Parlamento ir Tarybos reglamento (EB) Nr. 66/2010 dėl ES ekologinio ženklo įgyvendinimo peržiūros.


title: 2019 m. birželio 6 d. Tarybos sprendimas (ES) 2019/1187 dėl Europos Sąjungos ir Šveicarijos Konfederacijos susitarimo dėl tam tikrų Tarybos sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, Tarybos sprendimo 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo bei jo priedo ir Tarybos pamatinio sprendimo 2009/905/TVR dėl kriminalistinių laboratorinių tyrimų paslaugų teikėjų akreditacijos nuostatų taikymo pasirašymo Europos Sąjungos vardu ir laikino tam tikrų jo nuostatų taikymo

text:
12.7.2019

                  LT

                  Europos Sąjungos oficialusis leidinys

                  L 187/1

         TARYBOS SPRENDIMAS (ES) 2019/1187
         2019 m. birželio 6 d.
         dėl Europos Sąjungos ir Šveicarijos Konfederacijos susitarimo dėl tam tikrų Tarybos sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, Tarybos sprendimo 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo bei jo priedo ir Tarybos pamatinio sprendimo 2009/905/TVR dėl kriminalistinių laboratorinių tyrimų paslaugų teikėjų akreditacijos nuostatų taikymo pasirašymo Europos Sąjungos vardu ir laikino tam tikrų jo nuostatų taikymo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 82 straipsnio 1 dalies antros pastraipos d punktą ir 87 straipsnio 2 dalies a punktą kartu su 218 straipsnio 5 dalimi,
         atsižvelgdami į Europos Komisijos pasiūlymą,
         kadangi:

                     (1)

                     2016 m. birželio 10 d. Taryba įgaliojo Komisiją pradėti derybas dėl Europos Sąjungos ir Šveicarijos Konfederacijos susitarimo dėl tam tikrų Tarybos sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, Tarybos sprendimo 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo bei jo priedo ir Tarybos pamatinio sprendimo 2009/905/TVR dėl kriminalistinių laboratorinių tyrimų paslaugų teikėjų akreditacijos nuostatų taikymo sudarymo (toliau – Susitarimas);

                     (2)

                     derybos sėkmingai užbaigtos 2018 m. gegužės 24 d. parafavus Susitarimą;

                     (3)

                     pačios valstybės narės negali deramai pagerinti teisėsaugos informacijos mainų siekiant užtikrinti saugumą Sąjungoje dėl nusikalstamumo, kuris neapsiriboja Sąjungos sienomis, tarptautinio pobūdžio. Galimybė visoms valstybėms narėms ir Šveicarijos Konfederacijai turėti abipusę prieigą prie nacionalinėse duomenų bazėse esančių DNR analizės duomenų, daktiloskopinių duomenų identifikavimo sistemų ir transporto priemonių registracijos duomenų, yra labai svarbi skatinant tarpvalstybinį teisėsaugos bendradarbiavimą;

                     (4)

                     Airijai Tarybos sprendimas 2008/615/TVR (1), Tarybos sprendimas 2008/616/TVR (2) bei jo priedas ir Tarybos pamatinis sprendimas 2009/905/TVR (3) yra privalomi, todėl ji dalyvauja priimant ir taikant šį sprendimą;

                     (5)

                     Jungtinei Karalystei Sprendimas 2008/615/TVR, Sprendimas 2008/616/TVR bei jo priedas ir Pamatinis sprendimas 2009/905/TVR yra privalomi, todėl ji dalyvauja priimant ir taikant šį sprendimą;

                     (6)

                     pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas;

                     (7)

                     Susitarimas turėtų būti pasirašytas, o prie jo pridėta deklaracija turėtų būti patvirtinta. Tam tikros Susitarimo nuostatos turėtų būti taikomos laikinai, kol bus užbaigtos jo įsigaliojimui būtinos procedūros,

               PRIĖMĖ ŠĮ SPRENDIMĄ:

            1 straipsnis
            Įgaliojama Sąjungos vardu pasirašyti Europos Sąjungos ir Šveicarijos Konfederacijos susitarimą dėl tam tikrų Tarybos sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, Tarybos sprendimo 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo bei jo priedo ir Tarybos pamatinio sprendimo 2009/905/TVR dėl kriminalistinių laboratorinių tyrimų paslaugų teikėjų akreditacijos nuostatų taikymo su sąlyga, kad nurodytas susitarimas bus sudarytas.
            Susitarimo tekstas pridedamas prie šio sprendimo.

            2 straipsnis
            Sąjungos vardu patvirtinama prie šio Susitarimo pridedama deklaracija.

            3 straipsnis
            Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.

            4 straipsnis
            Remiantis Susitarimo 8 straipsnio 3 dalimi, Susitarimo 5 straipsnio 1 ir 2 dalys laikinai taikomos nuo Susitarimo pasirašymo (4) tol, kol bus užbaigtos jo įsigaliojimui būtinos procedūros.

            5 straipsnis
            Šis sprendimas įsigalioja jo priėmimo dieną.

            Priimta Liuksemburge 2019 m. birželio 6 d.

                  Tarybos vardu

                  Pirmininkė

               A. BIRCHALL

            (1)  2008 m. birželio 23 d. Tarybos sprendimas 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje (OL L 210, 2008 8 6, p. 1).

            (2)  2008 m. birželio 23 d. Tarybos sprendimas 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo (OL L 210, 2008 8 6, p. 12).

            (3)  2009 m. lapkričio 30 d. Tarybos pamatinis sprendimas 2009/905/TVR dėl kriminalistinių laboratorinių tyrimų paslaugų teikėjų akreditacijos (OL L 322, 2009 12 9, p. 14).

            (4)  Susitarimo pasirašymo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2019 m. liepos 1 d. Europos Parlamento biuro sprendimas, kuriuo iš dalies keičiamos Europos Parlamento narių statuto įgyvendinimo taisyklės

text:
12.7.2019

                  LT

                  Europos Sąjungos oficialusis leidinys

                  C 235/3

         EUROPOS PARLAMENTO BIURO SPRENDIMAS
         2019 m. liepos 1 d.
         kuriuo iš dalies keičiamos Europos Parlamento narių statuto įgyvendinimo taisyklės
         (2019/C 235/03)
         EUROPOS PARLAMENTO BIURAS,
         atsižvelgdamas į Sutartį dėl Europos Sąjungos veikimo, ypač į jos 223 straipsnio 2 dalį,
         atsižvelgdamas į Europos Parlamento narių statutą (1),
         atsižvelgdamas į Europos Parlamento darbo tvarkos taisyklių 25 straipsnį,
         kadangi:

                     (1)

                     2018 m. gruodžio 10 d. posėdyje Biuras priėmė naujas Parlamento narių stažuotojų taisykles (2), kuriose numatoma galimybė leisti Parlamento narių grupėms samdyti stažuotojus ir nustatoma, kad mokėjimų tarpininkas tvarko ir Parlamento narių sudaromus susitarimus dėl stažuotės su stažuotojais, dirbančiais toje valstybėje narėje, kurioje Parlamento narys išrinktas. Tos taisyklės įsigalioja 2019 m. liepos 2 d.;

                     (2)

                     2019 m. gegužės mėn. kvestoriai pritarė naujai elektroninei sistemai, pagal kurią automatizuojamas Parlamento narių kelionių lėktuvu išlaidų apmokėjimas (3) ir kuri padės racionalizuoti, patobulinti ir paspartinti Parlamento narių prašymų tvarkymą;

                     (3)

                     turi būti atitinkamai pritaikytos Europos Parlamento narių statuto įgyvendinimo taisyklės (4) (toliau – Įgyvendinimo taisyklės),

               PRIĖMĖ ŠĮ SPRENDIMĄ:

            1 straipsnis
            Įgyvendinimo taisyklės iš dalies keičiamos taip:

                        1.

                        13 straipsnis iš dalies keičiamas taip:

                                    a)

                                    1 dalies a punktas pakeičiamas taip:

                                                „a)

                                                vardiniai bilietai ir visos įlaipinimo kortelės arba elektroniniai tokių bilietų panaudojimo įrodymai, jei buvo keliaujama lėktuvu;“;

                                    b)

                                    4 dalis pakeičiama taip:

                                       „4.   Parlamento nariai, kurie perka bilietus Parlamento kelionių agentūroje, gali tik savo atsakomybe ir pasirašę gavimo patvirtinimą prašyti, kad atsakinga tarnyba sumokėtų už juos tiesiogiai kelionių agentūrai. Tokiais atvejais atsakinga tarnyba gali 1 dalyje išvardytus patvirtinamuosius dokumentus gauti iš kelionių agentūros rezervavimo sistemos.“;

                        2.

                        34 straipsnio 2 dalies pirma pastraipa pakeičiama taip:

                           „2.   Keli Parlamento nariai raštišku susitarimu gali sudaryti grupę, kad galėtų kartu įdarbinti vieną ar kelis padėjėjus, nurodytus 1 dalyje, ar vieną ar kelis stažuotojus arba naudotis jo (jų) paslaugomis. Tokiu atveju atitinkami Parlamento nariai iš savo grupės paskiria Parlamento narį ar narius, kurį (kuriuos) įgalioja grupės vardu pasirašyti sutartis arba pateikti prašymą dėl įdarbinimo.“;

                        3.

                        35 straipsnio 1 dalis pakeičiama keičiama taip:

                           „1.   Visas Parlamento nario ar narių grupės sudaromas darbo ar paslaugų sutartis, taip pat susitarimus dėl stažuotės su stažuotojais, dirbančiais valstybėje narėje, kurioje Parlamento narys išrinktas, privalo tvarkyti mokėjimų tarpininkai, įsisteigę bet kurioje valstybėje narėje.“;

                        4.

                        36 straipsnis iš dalies keičiamas taip:

                                    a)

                                    5 dalis pakeičiama taip:

                                       „5.   Parlamento nariui pateikus prašymą Parlamentas išimties tvarka Parlamento nario vardu sumoka darbo užmokestį, iš kurio atskaityti mokesčiai, tiesiogiai padėjėjams, su kuriais Parlamento narys yra sudaręs darbo sutartį. Mokėjimų tarpininkas nedelsdamas praneša atsakingai tarnybai apie mokėtinas socialinio draudimo įmokų ir mokesčių sumas ir parengia algalapius.“

                                    b)

                                    5a dalis išbraukiama.

            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

            (1)  2005 m. rugsėjo 28 d. Europos Parlamento sprendimas 2005/684/EB, Euratomas dėl Europos Parlamento narių statuto priėmimo (OL L 262, 2005 10 7, p. 1).

            (2)  2018 m. gruodžio 10 d. Europos Parlamento biuro sprendimas dėl Parlamento narių stažuotojų taisyklių.

            (3)  2019 m. gegužės 13 d. kvestorių pranešimas 19/2019.

            (4)  2008 m. gegužės 19 d. ir liepos 9 d. Europos Parlamento biuro sprendimas dėl Europos Parlamento narių statuto įgyvendinimo taisyklių (OL C 159, 2009 7 13, p. 1).


title: 2019 m. liepos 26 d. Europos Centrinio Banko sprendimas (ES) 2019/1349 dėl tam tikrų kompetentingos institucijos įgaliojimų, susijusių su sistemiškai svarbių mokėjimo sistemų priežiūra, įgyvendinimo procedūros ir sąlygų (ECB/2019/25)

text:
16.8.2019

                  LT

                  Europos Sąjungos oficialusis leidinys

                  L 214/16

         EUROPOS CENTRINIO BANKO SPRENDIMAS (ES) 2019/1349
         2019 m. liepos 26 d.
         dėl tam tikrų kompetentingos institucijos įgaliojimų, susijusių su sistemiškai svarbių mokėjimo sistemų priežiūra, įgyvendinimo procedūros ir sąlygų (ECB/2019/25)
         EUROPOS CENTRINIO BANKO VALDANČIOJI TARYBA,
         atsižvelgdama į Sutartį dėl Europos Sąjungos veikimo, ypač į jos 127 straipsnio 2 dalį,
         atsižvelgdama į Europos centrinių bankų sistemos ir Europos Centrinio Banko statutą, ypač į jo 3 straipsnio 1 dalį, 22 straipsnį ir 34 straipsnio 1 dalies pirmą įtrauką,
         atsižvelgdama į 2014 m. liepos 3 d. Europos Centrinio Banko reglamentą (ES) Nr. 795/2014 dėl priežiūros reikalavimų sistemiškai svarbioms mokėjimo sistemoms (ECB/2014/28) (1), ypač į jo 21 straipsnio 2 dalį,
         kadangi:

                     (1)

                     Sutarties 127 straipsnio 2 dalies ketvirta įtrauka ir Europos centrinių bankų sistemos ir Europos Centrinio Banko statuto 3 straipsnio 1 dalies ketvirta įtrauka suteikia teisę Eurosistemai skatinti sklandų mokėjimo sistemų veikimą;

                     (2)

                     Eurosistema skatina sklandų mokėjimo sistemų veikimą, inter alia, vykdydama priežiūrą;

                     (3)

                     2012 m. balandžio mėn. Tarptautinių atsiskaitymų banko Mokėjimo ir atsiskaitymo sistemų komitetas (angl. Committee on Payment and Settlement Systems, CPSS) ir Tarptautinės vertybinių popierių komisijų organizacijos (angl. International Organization of Securities Commissions, IOSCO) Techninis komitetas kartu paskelbė Finansų rinkos infrastruktūrų principus (toliau – CPSS ir IOSCO principai) (2). Vėliau Mokėjimų ir rinkos infrastruktūrų komitetas (angl. Committee on Payments and Market Infrastructures) (CPSS teisių perėmėjas) ir IOSCO bendrai paskelbė šių principų taikymo gaires;

                     (4)

                     remiantis CPSS ir IOSCO principais, sistemiškai svarbioms mokėjimo sistemoms (SSMS) turėtų būti taikoma veiksminga priežiūra, remiantis aiškiai apibrėžtais ir viešai skelbiamais kriterijais, nes, jų pakankamai neapsaugojus nuo joms kylančios rizikos, šios sistemos gali kelti sisteminę riziką. Be to, CPSS ir IOSCO principuose nustatyti konkretūs svarbiausių paslaugų teikėjų, nuo kurių priklauso nuolatinis ir tinkamas rinkos infrastruktūros veikimas, priežiūrai keliami lūkesčiai. Be to, CPSS ir IOSCO principuose nurodoma, kad kompetentingos institucijos turėtų turėti pakankamai įgaliojimų ir išteklių, kad galėtų vykdyti savo atitinkamus uždavinius, įskaitant įgaliojimus imtis taisomųjų veiksmų;

                     (5)

                     Europos Centrinis Bankas (ECB) įgyvendino CPSS ir IOSCO principus ir vėlesnes gaires, susijusias su SSMS pagal Reglamentą (ES) Nr. 795/2014 (ECB/2014/28);

                     (6)

                     Valdančioji taryba, siekdama užtikrinti aukščiausių priežiūros standartų taikymą pagal Reglamento (ES) Nr. 795/2014 (ECB/2014/28) 24 straipsnį, peržiūrėjo tą reglamentą, norėdama įvertinti būtinybę jį iš dalies pakeisti, ir vėliau priėmė Europos Centrinio Banko reglamentą (ES) 2017/2094 (ECB/2017/32) (3), kuris kompetentingos institucijos įgaliojimus gauti iš SSMS operatoriaus informaciją ir dokumentus pagal Reglamento (ES) Nr. 795/2014 (ECB/2014/28) 21 straipsnį papildė papildomomis priemonėmis;

                     (7)

                     atitinkamai Reglamento (ES) Nr. 795/2014 (ECB/2014/28) 21 straipsnio 1 dalimi kompetentingai institucijai suteikiama teisė gauti iš SSMS operatoriaus informaciją ir dokumentus, reikalauti, kad SSMS operatorius paskirtų nepriklausomą ekspertą atlikti SSMS veikimo tyrimą ar nepriklausomą peržiūrą ir atlikti patikrinimus vietoje arba deleguoti teisę juos atlikti;

                     (8)

                     be to, pagal Reglamento (ES) Nr. 795/2014 (ECB/2014/28) 21 straipsnio 2 dalį ECB privalo priimti sprendimą dėl 21 straipsnio 1 dalyje nurodytų įgaliojimų įgyvendinimo procedūros ir sąlygų;

                     (9)

                     siekiant užtikrinti, kad būtų gerbiamos trečiųjų šalių teisės, kompetentinga institucija turėtų įgyvendinti Reglamento (ES) Nr. 795/2014 (ECB/2014/28) 21 straipsnyje nustatytus įgaliojimus, laikydamasi bendrųjų proporcingumo, vienodo požiūrio, veiksmingumo, efektyvumo, skaidrumo ir tinkamo proceso principų. Be to, siekiant laikytis šių principų, sprendimas naudotis priežiūros įgaliojimais, nustatytais Reglamento (ES) Nr. 795/2014 (ECB/2014/28) 21 straipsnyje, turėtų turėti būtinąjį iš anksto nustatytą turinį, o apie jį turėtų būti pranešta SSMS operatoriui prieš bet kokių priežiūros įgaliojimų įgyvendinimą;

                     (10)

                     oficialaus sprendimo įgyvendinti įgaliojimą gauti informaciją ar dokumentus nereikalaujama; kompetentinga institucija šiuo įgaliojimu gali naudotis atsižvelgdama į savo priežiūros poreikius, t. y. siekdama patikrinti, ar vykdomi Reglamento (ES) Nr. 795/2014 (ECB/2014/28) reikalavimai, ir padėti įgyvendinti platesnį tikslą – skatinti sklandų mokėjimo sistemų veikimą sisteminiu lygmeniu;

                     (11)

                     siekiant užtikrinti veiksmingą priežiūrą, svarbu, kad kompetentinga institucija galėtų nustatyti reikalavimus dėl to, kokio pobūdžio nepriklausomas ekspertas turi būti paskirtas, koks turėtų būti jo ataskaitos turinys ir apimtis, kaip turėtų būti elgiamasi su ataskaita, įskaitant informacijos atskleidimą ir paskelbimą, taip pat ataskaitos parengimo terminus;

                     (12)

                     skiriant nepriklausomą ekspertą, kuriam pavedama atlikti SSMS tyrimą ar nepriklausomą peržiūrą, reikėtų vengti bet kokio interesų konflikto ir laikytis tam tikrų reikalavimų, siekiant užtikrinti, kad nepriklausomas ekspertas turėtų reikiamą kvalifikaciją, gebėjimus ir žinias savo uždaviniams atlikti;

                     (13)

                     SSMS operatorius gali perduoti pagrindines funkcijas, susijusias su tarpuskaita ir atsiskaitymu pagal sandorius, svarbiausių paslaugų teikėjams. Kai šias funkcijas atlieka ne pats SSMS operatorius, o svarbiausių paslaugų teikėjas, svarbu, kad kompetentinga institucija galėtų naudotis savo įgaliojimais pagal Reglamento (ES) Nr. 795/2014 (ECB/2014/28) 21 straipsnį svarbiausių paslaugų teikėjų atžvilgiu tokiu pačiu būdu ir apimtimi, kaip ir SSMS operatoriaus atžvilgiu. Tuo tikslu labai svarbu, kad SSMS operatorius į savo susitarimus su svarbiausių paslaugų teikėjais įtrauktų sąlygas, leidžiančias svarbiausių paslaugų teikėjo ir kompetentingos institucijos atstovams ar darbuotojams, taip pat prireikus nepriklausomam ekspertui ir patikrinimo vietoje grupei tarpusavyje keistis informacija, dokumentais ir rašytiniais ar žodiniais paaiškinimais, taip pat atlikti patikrinimus svarbiausių paslaugų teikėjo vietoje;

                     (14)

                     siekiant imtis veiksmingų priemonių kritinių situacijų atveju, kompetentingoms institucijoms svarbu turėti galimybę ribotais atskirais atvejais ir šiame sprendime nustatytomis sąlygomis atsisakyti tam tikrų reikalavimų, susijusių su jų įgaliojimų vykdymu,

               PRIĖMĖ ŠĮ SPRENDIMĄ:

            1 straipsnis
            Apibrėžtys
            Šiame sprendime vartojami terminai turi tokią pat reikšmę kaip ir terminai, apibrėžti Reglamente (ES) Nr. 795/2014 (ECB/2014/28); taip pat taikomos šios apibrėžtys:
            1)   nepriklausomas ekspertas– fizinis arba juridinis asmuo, kuris neturi ryšių, dėl kurių kyla su SSMS ar SSMS operatoriumi ar jo kontroliuojančiais akcininkais susijęs interesų konfliktas, ir turi specialių žinių atliekant finansų rinkos infrastruktūrų tyrimus ir peržiūras, daugiausia dėmesio skiriant finansiniam reguliavimui, informacinėms sistemoms ir ryšių technologijoms, rizikos valdymui, finansinėms ataskaitoms ar auditui;
            2)   nepriklausoma peržiūra– SSMS veikimo vertinimas, kuriuo siekiama: susipažinti su bet kokiomis rizikomis ir pažeidžiamais aspektais; įsitikinti SSMS operatoriaus daroma pažanga, mažinant bet kokias rizikas ir pažeidžiamus aspektus; taip pat patvirtinti, kad SSMS politikos, procedūros ir kontrolės priemonės yra veiksmingos ir padeda sumažinti bet kokias rizikas ir pažeidžiamus aspektus;
            3)   tyrimas– faktų, dokumentų, informacijos ir įvykių tyrimas ir analizė bei jų išvadų aiškinimas panaudojant žinomus ir dažniausiai naudojamus tyrimo metodus;
            4)   patikrinimas vietoje– tyrimas, atliekamas SSMS operatoriaus vietoje arba atitinkamoje su SSMS operatoriaus veikla susijusioje vietoje, įskaitant svarbiausių paslaugų teikėjo buvimo vietą, jei pagal SSMS operatoriaus ir atitinkamo svarbiausių paslaugų teikėjo susitarimą leidžiama atlikti tokį patikrinimą, kurio tikslas – pateikti išsamią analizę, be kita ko, apimančią veiklos modelius ar valdymą, skirtingas rizikas ir vidaus kontrolės sistemas;
            5)   patikrinimo vietoje grupė– grupė, kurią sudaro kompetentingos institucijos arba jos deleguoto asmens, arba tam tikrais atvejais kito Eurosistemos centrinio banko skirti ekspertai, kuriems vadovauja grupės vadovas; grupės tikslas – atlikti patikrinimą vietoje;
            6)   svarbiausių paslaugų teikėjas– paslaugų teikėjas, sudaręs tiesioginį susitarimą su SSMS operatoriumi dėl nuolatinių paslaugų, kurios yra labai svarbios užtikrinant informacijos konfidencialumą ir vientisumą bei paslaugų prieinamumą, taip pat sklandų pagrindinių SSMS operacijų darbą, teikimo SSMS operatoriui, o prireikus – ir SSMS dalyviams;
            7)   kita institucija– institucija, atsakinga už SSMS priežiūrą, išskyrus kompetentingą instituciją ar centrinius bankus, kurie stebi arba prižiūri SSMS svarbiausių paslaugų teikėjus, kuriai gali būti deleguoti įgaliojimai atlikti patikrinimus vietoje.

            2 straipsnis
            Bendrieji principai

               1.   Šiuo sprendimu nustatoma procedūra ir sąlygos, kurių kompetentinga institucija turi laikytis, įgyvendindama savo įgaliojimus pagal Reglamento (ES) Nr. 795/2014 (ECB/2014/28) 21 straipsnio 1 dalį.

               2.   Įgyvendindama savo įgaliojimus pagal Reglamento (ES) Nr. 795/2014 (ECB/2014/28) 21 straipsnio 1 dalį, kompetentinga institucija:

                           a)

                           atsižvelgia į Reglamento (ES) Nr. 795/2014 (ECB/2014/28) tikslus ir jų taikymą situacijos aplinkybėms ir įgyvendina tik tuos įgaliojimus, kurie yra proporcingi tiems tikslams ir situacijos aplinkybėms, siekiant SSMS operatoriui neužkrauti nereikalingos naštos;

                           b)

                           nuosekliai taiko tuos pačius reikalavimus panašiems SSMS operatoriams arba pagrindžia skirtingą elgesį su SSMS operatoriais.

               3.   Nedarant poveikio 11 straipsniui, kompetentinga institucija raštu praneša SSMS operatoriui apie savo sprendimą įgyvendinti Reglamento (ES) Nr. 795/2014 (ECB/2014/28) 21 straipsnio 1 dalies b arba c punktuose nustatytus įgaliojimus.

               4.   Šio straipsnio 3 dalyje nurodytame sprendime pateikiama ši informacija:

                           a)

                           sprendimo teisinis pagrindas ir motyvai;

                           b)

                           įgaliojimai, kuriuos numatoma įgyvendinti;

                           c)

                           bet kokie papildomi 4–7 straipsniuose nustatyti reikalavimai, priklausomai nuo įgaliojimų, kuriuos numatoma įgyvendinti;

                           d)

                           jei įgaliojimas, kurį numatoma įgyvendinti, yra įgaliojimas atlikti patikrinimus vietoje, o atitinkamam SSMS operatoriui nėra raštu pranešta pagal 11 straipsnį, patikrinimo atlikimo iš anksto nepranešus SSMS operatoriui priežastys;

                           e)

                           pagrindai, kuriais SSMS operatorius gali ginčyti sprendimą.

               5.   Nepriklausomas ekspertas arba atitinkamai patikrinimo vietoje grupė naudojasi šiais įgaliojimais:

                           a)

                           teise reikalauti pateikti informaciją ir dokumentus pagal 3 straipsnį;

                           b)

                           teise tikrinti SSMS operatoriaus apskaitos knygas ir dokumentus ir daryti tokių apskaitos knygų ir dokumentų kopijas arba išrašus iš jų, įskaitant susijusius su SSMS svarbiausių paslaugų teikėjų suteiktomis paslaugomis, jei tai leidžiama pagal atitinkamą SSMS operatoriaus ir svarbiausių paslaugų teikėjo susitarimą;

                           c)

                           teise gauti bet kurio SSMS operatoriaus ar jo svarbiausių paslaugų teikėjų atstovo ar darbuotojo paaiškinimus raštu arba žodžiu (pastaruoju atveju – tik jei tai leidžiama pagal atitinkamą SSMS operatoriaus ir svarbiausių paslaugų teikėjo susitarimą, ir tik tiek, kiek tai susiję su to svarbiausių paslaugų teikėjo suteiktomis paslaugomis SSMS);

                           d)

                           apklausti bet kuriuos kitus asmenis, kurie pagal teisės aktus ar sutartį privalo teikti informaciją, siekiant surinkti informaciją, susijusią su tyrimo, nepriklausomos peržiūros ar patikrinimo vietoje dalyku.

               6.   Nepriklausomas ekspertas, atlikęs tyrimą arba nepriklausomą peržiūrą, SSMS operatoriui ir kompetentingai institucijai pateikia savo ataskaitos projektą, o vėliau kompetentingai institucijai pateikia savo galutinę ataskaitą jos nustatyta forma ir struktūra. Nepriklausomas ekspertas užtikrina, kad visos ataskaitoje pateikiamos išvados būtų pagrįstos įrodymais ir, jo žiniomis ir įsitikinimu, būtų tikslios.

               7.   Kompetentinga institucija, atlikusi patikrinimą vietoje, SSMS operatoriui pateikia savo ataskaitos projektą.

               8.   SSMS operatoriui suteikiama galimybė raštu pateikti pastabas dėl nepriklausomo eksperto arba kompetentingos institucijos pateikto ataskaitos projekto. SSMS operatoriaus valdyba galutinę ataskaitą patvirtina ir pasirašo prieš ją pateikdama arba grąžindama, kaip taikytina, atitinkamai kompetentingai institucijai arba nepriklausomam ekspertui.

               9.   Pareiga saugoti profesinę paslaptį taikoma visiems asmenims, kurių darbas susijęs su tyrimais, nepriklausomomis peržiūromis arba patikrinimais vietoje. Visa informacija, kuria keičiamasi pagal šį sprendimą, laikoma konfidencialia, išskyrus atvejus, kai ją atskleisti reikalaujama pagal Sąjungos arba nacionalinę teisę.

               10.   Kompetentinga institucija gali paskelbti duomenis, gautus atlikus tyrimus, nepriklausomas peržiūras arba patikrinimus vietoje pagal Reglamento (ES) Nr. 795/2014 (ECB/2014/28) 21 straipsnį taip, kad nebūtų galima nustatyti atskiros sistemos ar operatoriaus tapatybės, arba, kitu atveju, gavusi SSMS operatoriaus sutikimą.

            3 straipsnis
            Kompetentingos institucijos įgaliojimo gauti informaciją ir dokumentus įgyvendinimas

               1.   Kompetentinga institucija gali pareikalauti SSMS operatoriaus pateikti visą informaciją ir dokumentus, būtinus Reglamentu (ES) Nr. 795/2014 (ECB/2014/28) jai pavestoms priežiūros funkcijoms veiksmingai ir efektyviai vykdyti, įskaitant informaciją ir dokumentus, kurie priežiūros tikslais teiktini periodiškai ir nustatytais formatais.

               2.   Kompetentinga institucija, reikalaudama SSMS operatoriaus pateikti informaciją ir dokumentus pagal Reglamento (ES) Nr. 795/2014 (ECB/2014/28) 21 straipsnio 1 dalies a punktą, nurodo:

                           a)

                           pateiktiną informaciją arba dokumentą;

                           b)

                           informacijos arba dokumento formatą ir pateikimo tvarką;

                           c)

                           informacijos arba dokumento pateikimo terminą ir, jei taikytina, jų teikimo periodiškumą, nedarant poveikio bendram SSMS operatoriaus įsipareigojimui reaguoti nedelsiant.

               3.   SSMS operatorius informaciją arba dokumentą pateikia per nustatytą terminą ir, jei taikytina, pageidaujamu periodiškumu, išskyrus atvejus, kai jis gali kompetentingai institucijai pateikti vienos iš šių aplinkybių įrodymus:

                           a)

                           informacijos arba dokumento negalima gauti nedelsiant;

                           b)

                           informacija arba dokumentas priklauso ne tik SSMS operatoriui arba yra susijęs ne tik su jo veikla, todėl būtina gauti trečiosios šalies sutikimą, kad ta informacija ar dokumentas būtų pateiktas kompetentingai institucijai.

                     Jei kompetentingą instituciją tenkina vienos iš aplinkybių buvimo įrodymai, ji gali suteikti SSMS operatoriui daugiau laiko atitinkamai informacijai arba dokumentui pateikti.

               4.   SSMS operatorius ir jo darbuotojai profesinės paslapties pagrindu nėra atleidžiami nuo pareigos laikytis šiame sprendime jiems nustatytų įpareigojimų teikti informaciją ar dokumentus.

               5.   SSMS operatorius į savo susitarimus su trečiosiomis šalimis, įskaitant svarbiausių paslaugų teikėjus, įtraukia sąlygas, leidžiančias jam su kompetentinga institucija, nepriklausomu ekspertu ir patikrinimo vietoje grupe tarpusavyje keistis informacija ir dokumentais, susijusiais su šių trečiųjų šalių teikiama paslauga SSMS.

            4 straipsnis
            Kompetentingos institucijos įgaliojimo reikalauti, kad būtų paskirtas nepriklausomas ekspertas, įgyvendinimas

               1.   Kompetentinga institucija gali reikalauti, kad SSMS operatorius paskirtų nepriklausomą ekspertą tyrimui pagal 5 straipsnį arba nepriklausomai peržiūrai pagal 6 straipsnį atlikti. Kompetentinga institucija praneša SSMS operatoriui apie savo sprendimą, kuriuo SSMS operatorius įpareigojamas paskirti nepriklausomą ekspertą pagal 2 straipsnio 4 dalį. SSMS operatorius padengia visas su nepriklausomo eksperto paskyrimu susijusias išlaidas.

               2.   SSMS operatorius, skirdamas nepriklausomą ekspertą, prireikus konsultuojasi su savo svarbiausių paslaugų teikėju.

               3.   Kompetentinga institucija užtikrina, kad jos sprendime, kuriuo SSMS operatorius įpareigojamas paskirti nepriklausomą ekspertą, būtų nurodyti bent šie reikalavimai ir informacija:

                           a)

                           tai, kad SSMS operatoriaus skiriamas nepriklausomas ekspertas per pastaruosius dvejus metus tiesiogiai ar netiesiogiai nedalyvavo atitinkamos SSMS veikloje arba atliekant jos priežiūrą ir turi specialių žinių, reikalingų tyrimams ir nepriklausomoms peržiūroms atlikti, įskaitant, pavyzdžiui, finansų rinkos infrastruktūrų, finansų reguliavimo, informacinių sistemų ir ryšių technologijų, rizikos valdymo, finansinės atskaitomybės ar audito žinių;

                           b)

                           išsami informacija apie nepriklausomo eksperto vaidmenį, pareigas, įgaliojimus ir reikiamų specialių žinių sritį, gebėjimus ir žinias;

                           c)

                           tai, kad SSMS operatorius užtikrina, kad nepriklausomas ekspertas turėtų reikiamą kvalifikaciją, gebėjimus ir žinias, ir atliktų savo funkcijas vengdamas bet kokio interesų konflikto ir vykdydamas šio straipsnio 5–7 dalyse nustatytus reikalavimus;

                           d)

                           nepriklausomo eksperto paskyrimo terminas;

                           e)

                           tai, kad SSMS operatorius informuotų kompetentingą instituciją apie kompetentingos institucijos nustatytų reikalavimų vykdymą, ir pateiktų atitinkamas gaires šiuo klausimu;

                           f)

                           tai, kad SSMS operatorius pateiktų nepriklausomo eksperto kontaktinius duomenis šio straipsnio 13 dalies tikslais.

               4.   Sprendime, kuriuo kompetentinga institucija pareikalauja SSMS operatoriaus paskirti nepriklausomą ekspertą, be nurodytųjų šio straipsnio 3 dalyje, gali būti nustatyta ir papildomų reikalavimų. SSMS operatorius prie sudaryto susitarimo su nepriklausomu ekspertu prideda sprendimą, kuriuo kompetentinga institucija pareikalauja SSMS operatoriaus paskirti nepriklausomą ekspertą.

               5.   Nepriklausomas ekspertas, vykdydamas savo funkcijas, naudojasi visais 6 straipsnio 3 dalyje nurodytais įgaliojimais.

               6.   SSMS operatorius užtikrina, kad paskirtas nepriklausomas ekspertas, kuriam pavedama atlikti tyrimą arba nepriklausomą peržiūrą, turėtų bent tokią kvalifikaciją:

                           a)

                           universitetinį išsilavinimą arba lygiavertę kvalifikaciją, arba

                           b)

                           ES valstybėje narėje išduotą arba pripažintą pažymėjimą arba diplomą vienoje iš sričių, kuriose nepriklausomas ekspertas turi turėti specialių žinių, kad galėtų atlikti tyrimą arba nepriklausomą peržiūrą;

               7.   Jei, be šio straipsnio 6 dalyje reikalaujamos kvalifikacijos, reikia užtikrinti, kad nepriklausomas ekspertas turėtų praktinės patirties, kompetentinga institucija taip pat gali pareikalauti SSMS operatoriaus užtikrinti, kad nepriklausomas ekspertas turėtų panašių finansų sektoriaus įmonių tyrimų, nepriklausomų peržiūrų arba lygiaverčių patikrinimų patirties (pageidautina – 3 ar daugiau metų). Tačiau kompetentinga institucija, prieš nustatydama papildomus praktinės patirties reikalavimus, atsižvelgia į galimą tyrimo arba nepriklausomos peržiūros naujumą ir galimus tokių papildomų reikalavimų galimiems būsimiems ekspertams keliamus apribojimus. SSMS operatorius užtikrina, kad nepriklausomam ekspertui būtų taikomi profesinės etikos principai, apimantys bent su viešuoju interesu susijusią funkciją, sąžiningumą ir objektyvumą, taip pat profesinę kompetenciją ir deramą rūpestį.

               8.   SSMS operatorius, pasirinkdamas nepriklausomą ekspertą, pareikalauja jo pateikti pakankamus šio straipsnio 6 ir 7 dalyse nurodytos kvalifikacijos ir patirties įrodymus. SSMS operatorius praneša kompetentingai institucijai apie atrinkto nepriklausomo eksperto tapatybę ir, kompetentingos institucijos pageidavimu, apie tai, kaip nepriklausomo eksperto paskyrimas atitinka šio straipsnio 6 ir 7 dalyse nustatytus reikalavimus. Kompetentinga institucija išlaiko teisę reikalauti, kad SSMS operatorius paskirtų kitą nepriklausomą ekspertą, jei, jos manymu, SSMS operatoriaus pasirinktas nepriklausomas ekspertas neatitinka šiame sprendime arba sprendime, kuriuo reikalaujama paskirti nepriklausomą ekspertą, nustatytų reikalavimų.

               9.   Išskyrus atvejus, kai kompetentinga institucija nurodo kitaip, SSMS operatorius gali su nepriklausomu ekspertu susitarti dėl tikslios tyrimo arba nepriklausomos peržiūros pradžios ir trukmės, priklausomai nuo kompetentingos institucijos nustatytos apimties, įskaitant atvejus, kai kompetentinga institucija prašo nepriklausomą peržiūrą atlikti periodiškai.

               10.   SSMS operatorius užtikrina, kad nepriklausomas ekspertas galėtų susipažinti su visais dokumentais ir informacija, reikalingais tyrimui arba nepriklausomai peržiūrai atlikti pagal šio straipsnio 5 ir 6 straipsnius per visą tyrimo arba nepriklausomos peržiūros laikotarpį. SSMS operatorius, atsižvelgdamas į 2 straipsnio 5 dalies c punktą, į savo susitarimus su svarbiausių paslaugų teikėjais įtraukia sąlygas, leidžiančias nepriklausomam ekspertui susipažinti su svarbiausių paslaugų teikėjų atstovų ar darbuotojų paaiškinimais ir perduoti informaciją centriniam bankui, kuris stebi ar prižiūri svarbiausių paslaugų teikėją pagal 9 straipsnio 4 dalį.

               11.   SSMS operatorius leidžia nepriklausomam ekspertui atlikti tyrimus arba nepriklausomas peržiūras SSMS operatoriaus patalpose, kai, kompetentingos institucijos vertinimu, tai padės veiksmingai ir efektyviai atlikti tyrimus arba nepriklausomas peržiūras.

               12.   SSMS operatorius užtikrina, kad susitarimuose dėl nepriklausomų ekspertų paslaugų teikimo, vykdant tyrimus ar nepriklausomas peržiūras, būtų numatyta nepriklausomo eksperto pareiga atsakyti į kompetentingos institucijos klausimus dėl išvadų nepriklausomos peržiūros arba tyrimo atlikimo terminui pasibaigus.

               13.   Kompetentinga institucija, iš anksto pranešusi SSMS operatoriui, gali tiesiogiai susisiekti su nepriklausomu ekspertu.

            5 straipsnis
            Kompetentingos institucijos įgaliojimo reikalauti atlikti tyrimą įgyvendinimas
            Kompetentinga institucija gali reikalauti, kad SSMS operatorius 4 straipsnyje nustatyta tvarka paskirtų nepriklausomą ekspertą tyrimui atlikti, jei institucija mano, kad tai būtina Reglamente (ES) Nr. 795/2014 (ECB/2014/28) nustatytiems tikslams pasiekti.

            6 straipsnis
            Kompetentingos institucijos įgaliojimo reikalauti atlikti nepriklausomą peržiūrą įgyvendinimas

               1.   Kompetentinga institucija gali reikalauti, kad SSMS operatorius 4 straipsnyje nustatyta tvarka paskirtų nepriklausomą ekspertą nepriklausomai peržiūrai atlikti, jei institucija mano, kad tai būtina Reglamente (ES) Nr. 795/2014 (ECB/2014/28) nustatytiems tikslams pasiekti.

               2.   Kompetentinga institucija gali reikalauti, kad nepriklausoma peržiūra būtų atlikta vieną kartą arba, išimtiniais atvejais – periodiškai iš anksto nustatytoje srityje, susijusioje su veiklos, saugumo, rizikos valdymo, verslo ar teisiniais pagrindais. Jei kompetentinga institucija reikalauja nepriklausomą peržiūrą atlikti periodiškai, ji kartu nurodo ir pagrindžia tą periodiškumą, taip pat tokios nepriklausomos peržiūros apimtį bei jos termino pabaigą.

               3.   Nepriklausoma peržiūra gali apimti vieną ar daugiau kompetentingos institucijos pagrįstai pasirinktų klausimų. Nepriklausomas ekspertas turi įgaliojimus iš SSMS rinkti bet kokią informaciją, kuri, jo nuomone, yra reikalinga siekiant visapusiškai susipažinti su klausimu ar klausimais, kurie patenka į nepriklausomos peržiūros apimtį.

            7 straipsnis
            Kompetentingos institucijos įgaliojimo atlikti patikrinimus vietoje įgyvendinimas

               1.   Kompetentinga institucija gali atlikti patikrinimą vietoje arba pavesti patikrinimus vietoje atlikti kitai institucijai pagal 8 straipsnį, jei kompetentinga institucija mano, kad tai būtina Reglamente (ES) Nr. 795/2014 (ECB/2014/28) nustatytiems tikslams pasiekti.

               2.   Nepažeidžiant šio sprendimo 2 straipsnio 4 dalies, kai kompetentinga institucija naudojasi savo įgaliojimu atlikti patikrinimus vietoje, sprendime dėl patikrinimo nurodoma bent:

                           a)

                           patikrinimo vietoje dalykas ir tikslas;

                           b)

                           tai, kad bet koks juridinio asmens trukdymas atlikti patikrinimą vietoje, kuris atliekamas jo atžvilgiu, pažeidžia Reglamentą (ES) Nr. 795/2014 (ECB/2014/28), nepažeidžiant nacionalinės teisės nuostatų.

               3.   Kompetentinga institucija subjektui apie sprendimą atlikti patikrinimą vietoje ir apie patikrinimo vietoje grupės narių tapatybę praneša ne vėliau kaip prieš 10 darbo dienų iki patikrinimo vietoje pradžios.

               4.   Kompetentinga institucija užtikrina, kad patikrinimas vietoje būtų atliekamas iš anksto nustatyta apimtimi ir laikotarpiu, kuris nustatomas bendradarbiaujant su subjektu, kurio atžvilgiu atliekamas patikrinimas vietoje. Vis dėlto, jei, kompetentingos institucijos manymu, tai reikalinga, ji gali patikrinimo metu išplėsti patikrinimo vietoje sritį ir laikotarpį, tuo tikslu priimdama peržiūrėtą sprendimą, apie kurį pranešama subjektui, kurio atžvilgiu atliekamas patikrinimas vietoje.

               5.   SSMS operatorius į savo susitarimus su svarbiausių paslaugų teikėjais įtraukia sąlygas, leidžiančias patikrinimus vietoje atlikti ir svarbiausių paslaugų teikėjo buvimo vietoje. Tokios sąlygos leidžia kompetentingai institucijai į patikrinimo vietoje procesą įtraukti centrinį banką, kuris stebi ar prižiūri svarbiausių paslaugų teikėją, taip pat ir siekiant keistis reikalinga informacija. SSMS operatorius užtikrina, kad tie susitarimai taip pat suteiktų galimybę kompetentingai institucijai susipažinti su svarbiausių paslaugų teikėjų atstovų ar darbuotojų žodiniais ar rašytiniais paaiškinimais dėl SSMS teikiamų paslaugų. SSMS operatorius taip pat į savo susitarimus su svarbiausių paslaugų teikėjais įtraukia sąlygas, kurios kompetentingai institucijai suteiktų galimybę susipažinti su ankstesnių to paties masto ir pobūdžio svarbiausių paslaugų teikėjo patikrinimų vietoje, kuriuos jau atliko svarbiausių paslaugų teikėją stebintis arba prižiūrintis centrinis bankas, informacija ir išvadomis.

            8 straipsnis
            Įgaliojimo atlikti patikrinimus vietoje delegavimas

               1.   Kompetentinga institucija, laikydamasi atitinkamuose taikomuose nacionalinės teisės aktuose nustatytų sąlygų ir kompetentingos institucijos vidaus tvarkos taisyklių, gali deleguoti įgaliojimą atlikti patikrinimus vietoje kitai institucijai, su sąlyga, kad ta institucija ir jos patikrinimo grupė saugos iš SSMS operatoriaus gautos informacijos ir dokumentų konfidencialumą ir laikysis atitinkamų 7 straipsnyje nustatytų principų, taip pat tolesnių organizacijos vidaus taisyklių, susijusių su patikrinimu vietoje, o deleguojanti kompetentinga institucija išlaikys visą įgaliojimą atlikti patikrinimą ir atsakomybę už jį.

               2.   Kompetentinga institucija, kita institucija ir SSMS operatorius saugo patikrinimo vietoje procedūrų konfidencialumą.

            9 straipsnis
            Bendradarbiavimas su institucijomis

               1.   SSMS kompetentinga institucija, remdamasi savo sprendimu, įgyvendina Reglamento (ES) Nr. 795/2014 (ECB/2014/28) 21 straipsnio 1 dalies b ir c punktuose nurodytus įgaliojimus. Jei kompetentinga institucija yra nacionalinis centrinis bankas, apie tokį sprendimą ji praneša Eurosistemai po jo priėmimo.

               2.   Jeigu SSMS operatoriaus darbuotojai trukdo atlikti kompetentingos institucijos pagal šį sprendimą reikalaujamą patikrinimą vietoje, atitinkamos dalyvaujančios valstybės narės nacionalinis centrinis bankas pagal nacionalinę teisę tikrinimo grupės nariams teikia būtiną pagalbą. Tiek, kiek tai yra būtina patikrinimui vietoje atlikti, ši pagalba, be kita ko, apima bet kokių verslo patalpų ir apskaitos knygų ar dokumentų plombavimą. Jei atitinkamai nacionalinei kompetentingai institucijai nėra suteiktas šis įgaliojimas, institucija naudojasi savo įgaliojimais kreiptis reikalingos pagalbos į kitas nacionalines institucijas.

               3.   Jei patikrinimui vietoje atlikti arba šio straipsnio 2 dalyje numatytai pagalbai suteikti reikalingas pagal taikytinus nacionalinės teisės aktus išduotas teisminės institucijos leidimas, patikrinimą vietoje atliekanti institucija kreipiasi dėl tokio leidimo suteikimo.

               4.   Jei nepriklausomas ekspertas, atliekantis SSMS operatoriaus tyrimą arba nepriklausomą peržiūrą, turi naudotis 2 straipsnio 5 dalyje nustatytomis teisėmis SSMS svarbiausių paslaugų teikėjų atžvilgiu, kompetentinga institucija informuoja svarbiausių paslaugų teikėją stebintį ar prižiūrintį centrinį banką apie ketinimą naudotis tomis teisėmis, ir gali tą centrinį banką informuoti apie atlikto tyrimo arba nepriklausomos peržiūros rezultatus.

               5.   Jei manoma, kad patikrinimą vietoje reikia atlikti ir SSMS svarbiausių paslaugų teikėjo buvimo vietoje, kompetentinga institucija, prieš pranešdama SSMS operatoriui, apie numatomą patikrinimą vietoje informuoja centrinį banką, kuris stebi ar prižiūri svarbiausių paslaugų teikėją.

               6.   Tiek, kiek centrinis bankas, kuris stebi ar prižiūri SSMS svarbiausių paslaugų teikėją, jau atliko tos pačios apimties ir pobūdžio patikrinimą vietoje, SSMS kompetentinga institucija gali nuspręsti remtis tokio patikrinimo vietoje išvadomis arba savarankiškai atlikti patikrinimą vietoje. Šiuo atžvilgiu kompetentinga institucija gali prašyti svarbiausių paslaugų teikėjo suteikti prieigą prie atitinkamos turimos informacijos ir išvadų, arba leisti kompetentingai institucijai su šiomis išvadomis susipažinti centriniame banke. Jei patikrinimas vietoje dar nėra atliktas arba patikrinimo taikymo sritis ir pobūdis nesutampa, SSMS kompetentinga institucija turi teisę savo nuožiūra atlikti patikrinimą vietoje svarbiausių paslaugų teikėjo buvimo vietoje. Tuo tikslu kompetentinga institucija turi teisę, atsižvelgdama į centrinių bankų įgaliojimus ir įsipareigojimus, į patikrinimą vietoje įtraukti centrinį banką, kuris stebi ar prižiūri svarbiausių paslaugų teikėją ir, pranešti centriniam bankui apie patikrinimo vietoje rezultatus.

               7.   Jei manoma, kad patikrinimą vietoje reikia atlikti ir SSMS svarbiausių paslaugų teikėjo buvimo vietoje, kompetentinga institucija apie numatomą patikrinimą taip pat praneša svarbiausių paslaugų teikėjui tuo pačiu metu, kaip ir SSMS operatoriui pagal 2 straipsnio 4 dalį.

            10 straipsnis
            Teisė būti išklausytam ir galimybė susipažinti su informacija

               1.   Nepriklausomas ekspertas arba atitinkamais atvejais patikrinimo vietoje grupė atsižvelgia į SSMS operatoriaus pastabas, pateiktas nepriklausomos peržiūros, tyrimo arba patikrinimo vietoje metu, ir savo išvadas grindžia faktais, dėl kurių atitinkamas SSMS operatorius galėjo pateikti pastabų.

               2.   Nepriklausomas ekspertas arba patikrinimo vietoje grupė, teikdama ataskaitos išvadas kompetentingai institucijai, praneša ir SSMS operatoriui. SSMS operatorius turi teisę susipažinti su ataskaita, atsižvelgiant į kitų asmenų ir juridinių asmenų teisėtą interesą apsaugoti savo verslo paslaptis. Teisė susipažinti su ataskaita netaikoma su trečiosiomis šalimis susijusiai konfidencialiai informacijai.

            11 straipsnis
            Patikrinimai vietoje, atliekami iš anksto nepranešus
            Nepaisant 7 straipsnio 3 dalies, kompetentinga institucija neprivalo iš anksto informuoti subjekto, kurio atžvilgiu atliekamas patikrinimas vietoje, jei yra požymių apie svarbias aplinkybes, keliančias grėsmę sklandžiam SSMS darbui, arba, jei pranešus tam subjektui apie būtinybę atlikti patikrinimą vietoje gali būti pakenkta patikrinimo rezultatams. Šiuo atveju sprendime atlikti patikrinimą vietoje nurodomos priežastys, kodėl subjektui nebuvo iš anksto apie tai pranešta; sprendimas pateikiamas tam subjektui tik pradėjus patikrinimą.

            12 straipsnis
            Kompetentingos institucijos ir SSMS operatoriaus tarpusavyje vartojama kalba

               1.   Bet kuris dokumentas, kurį SSMS operatorius, kuriam pagal Reglamentą (ES) Nr. 795/2014 (ECB/2014/28) taikoma priežiūra, siunčia kompetentingai institucijai remiantis šio sprendimo 3 straipsniu, gali būti parengtas bet kuria viena SSMS operatoriaus nuožiūra pasirinkta oficialiąja Sąjungos kalba.

               2.   SSMS operatorius, kuriam taikoma priežiūra, gali sutikti, kad su kompetentinga institucija bus bendraujama raštu išimtinai viena iš Sąjungos oficialiųjų kalbų. SSMS operatorius gali atšaukti tokį sutikimą vartoti vieną kalbą arba gali atsisakyti šios teisės kartais ir tam tikriems rašytiniams pranešimams, siekiant paspartinti procesą, kartu nedarant poveikio būsimoms procedūroms. Atšaukimas turi įtakos tik tiems priežiūros procedūros aspektams, kurie dar nėra įvykdyti.

               3.   SSMS operatorius gali prašyti atlikti tyrimą, nepriklausomą peržiūrą arba patikrinimą vietoje viena iš Sąjungos oficialiųjų kalbų, kuri nėra suderinta priežiūros proceso vykdymo kalba. Jei SSMS operatorius ketina tai padaryti, jis apie savo ketinimą prieš pakankamą terminą iš anksto praneša kompetentingai institucijai arba nepriklausomam ekspertui prieš pradedant tyrimą, nepriklausomą peržiūrą ar patikrinimą vietoje, kad būtų galima imtis reikalingų priemonių.

            13 straipsnis
            Baigiamosios nuostatos
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.

            Priimta Frankfurte prie Maino 2019 m. liepos 26 d.

                  ECB Pirmininkas

               Mario DRAGHI

            (1)  OL L 217, 2014 7 23, p. 16.

            (2)  Paskelbta Tarptautinių atsiskaitymų banko interneto svetainėje www.bis.org.

            (3)  2017 m. lapkričio 3 d. Europos Centrinio Banko reglamentas (ES) 2017/2094, kuriuo iš dalies keičiamas Reglamentas (ES) Nr. 795/2014 dėl priežiūros reikalavimų sistemiškai svarbioms mokėjimo sistemoms (ECB/2017/32) (OL L 299, 2017 11 16, p. 11).